**Жанама салықтар бойынша төлеу мерзімін өзгертуді қолдануға**

**құқығы бар тұлғаларды анықтау үшін, тәуекелдерді басқару**

**жүйесін қолдану тәртібін бекіту туралы**

«Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасы Кодексінің (Салық кодексі) 49-бабының 9-тармағын іске асыру мақсатында **БҰЙЫРАМЫН:**

1. Қоса беріліп отырған Жанама салықтар бойынша төлеу мерзімін өзгертуді қолдануға құқығы бар тұлғаларды анықтау үшін, тәуекелдерді басқару жүйесін қолдану тәртібі бекітілсін.

2. «Импортталған тауарлар бойынша қосылған құн салығын және акциздерді төлеу мерзімін өзгерту мақсатында тәуекелдерді басқару жүйесін қолдану қағидаларын бекіту туралы» Қазақстан Республикасы Қаржы министрінің 2014 жылғы 23 желтоқсандағы № 578 бұйрығы жойылсын.

3. Осы бұйрық қол қойылған күнінен бастап күшіне енеді.

**Министр Б. Сұлтанов**

Қазақстан Республикасы

Қаржы министрінің

2018 жылғы 15 ақпандағы

№ 196 бұйрығымен

бекітілген

**Жанама салықтар бойынша төлеу мерзімін өзгертуді қолдануға құқығы бар тұлғаларды анықтау үшін, тәуекелдерді басқару жүйесін қолдану тәртібі**

**Жалпы ережелер**

1. Осы Жанама салықтар бойынша төлеу мерзімін өзгертуді қолдануға құқығы бар тұлғаларды анықтау үшін, тәуекелдерді басқару жүйесін қолдану тәртібі «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасы Кодексінің (Салық кодексі) 49-бабының 9-тармағын іске асыру мақсатында әзірленді.

2. Осы Тәртіп тек қана ішкі тұтыну үшін кедендік шығару рәсімімен орналастырылған, импортталатын тауарларды декларациялау кезінде ғана қолданылады.

**Жанама салықтар бойынша төлеу мерзімін өзгертуді**

**қолдануға құқығы бар тұлғаларды анықтау үшін, тәуекелдерді**

**басқару жүйесін қолдануды ұйымдастыру**

3. Импортталған тауарлар бойынша қосылған құн салығын және акциздерді төлеу мерзімін өзгертуді қолдануға құқығы барды анықтау кезінде декларанттың қызмет көрсеткіші бір мезгілде мынадай шарттарға сәйкестікте:

1) салықтық кезеңнің соңында тіркелген активтерiнiң баланстық құнының сомасы республикалық бюджет туралы заңда белгiленген және мониторинг жүргiзуге жататын iрi салық төлеушiлердiң тiзбесiнде бекітілуге жататын, салық төлеушiлердiң жылдың соңында қолданыста болған айлық есептік көрсеткіштің кемiнде 325 000 еселенген мөлшерiн құрайтын;

2) қызметкерлерiнiң саны кемiнде 250 адамды құрайтын;

3) импорттаушы Салық кодексінің 130-бабының 3-тармағына сәйкес мониторинг жүргiзуге жататын iрi салық төлеушiлердiң тiзбесiне кірген салық төлеушiлер болуы керек.

4. Импорттаушы осы Тәртіптің 3-тармағында көрсетілген шарттарға сәйкес келмесе, импортталатын тауарлар бойынша қосылған құн салығы және акциздер Қазақстан Республикасының кеден заңнамасында кедендік төлемдерді төлеу үшін айқындалатын күні төленеді.